Nuntă cu 300 de persoane și invitați izolați din cauza epidemiei de coronavirus, în Borlești, Argeș
În plină stare de urgență cauzată de pandemia de coronavirus și de numărul tot mai mare de infectări, o familie din Borlești, județul Argeș, a organizat, astăzi, o nuntă la care au participat 300 de persoane, printre care și câțiva invitați care s-ar fi întors din străinătate.

Vecinii au auzit gălăgia din sat și au sunat imediat la numărul unic de urgență 112, mai ales că unii dintre invitați s-au întors de curând din țări precum Italia, Spania sau Germania și ar fi trebuit să stea în carantină sau izolați la domiciliu.

La fața locului s-au deplasat mai multe echipaje ale Jandarmeriei și Poliției pentru a opri nunta și a-i forța pe invitați să stea izolați în case.

Mai mult, unii dintre nuntași, care s-ar fi întors de curând din străinătate și ar fi trebuit să stea izolați în case s-ar putea alege cu amenzi de până la 20.000 de lei sau chiar dosare penale pentru care riscă până la cinci ani de închisoare.

După cum era și normal și după cum spune tradiția, evident că nunta organizată în plină stare de urgență a fost transmisă Live pe Facebook de mai mulți invitați, printre care și un tânăr care, înainte cu câteva ore, a încercat să vândă un telefon pe un site de anunțuri.

Culmea este că în comentariile anunțului de vânzare a telefonului, tânărul îi recomandă unui potențial cumpărător că trebuie să se deplaseze la el acasă pentru că el este în carantină.

Potrivit datelor oficiale ale Guvernului, până astăzi, 19 martie, pe teritoriul României, au fost confirmate 277 de cazuri de persoane infectate cu virusul COVID–19 (coronavirus).

Dintre cele 277 de persoane confirmate pozitiv, 25 au fost declarate vindecate și externate ( 16 la Timișoara, 8 la București și unul la Iași).
[('Știre reală', 602), ('Satiră', 299), ('Narațiuni legate de sănătate', 197), ('Minimizarea impactului COVID-19', 42), ('Criticarea restricțiilor', 124), ('Acuzații de autoritarism și distopie', 358), ('Criticarea actorilor naționali și internaționali', 49), ('Geo-politică', 347), ('Narațiuni legate de vaccinare', 367), ('Teorii ale conspirației', 91)]